Document ID: 32002D0494

Reference:
EUR-Lex - 32002D0494 - DA
Avis juridique important
|
32002D0494
2002/494/RIA: Rådets afgørelse af 13. juni 2002 om oprettelse af et europæisk net af kontaktpunkter vedrørende personer, som er ansvarlige for folkedrab, forbrydelser mod menneskeheden og krigsforbrydelser
EF-Tidende nr. L 167 af 26/06/2002 s. 0001 - 0002
Rådets afgørelseaf 13. juni 2002om oprettelse af et europæisk net af kontaktpunkter vedrørende personer, som er ansvarlige for folkedrab, forbrydelser mod menneskeheden og krigsforbrydelser(2002/494/RIA)RÅDET FOR DEN EUROPÆISKE UNION HAR -under henvisning til afsnit VI i traktaten om Den Europæiske Union, særlig artikel 30 og artikel 34, stk. 2, litra c),under henvisning til initiativ fra Kongeriget Nederlandene(1),under henvisning til udtalelse fra Europa-Parlamentet(2), ogud fra følgende betragtninger:(1) De Internationale Krigsforbryderdomstole for henholdsvis det tidligere Jugoslavien og Rwanda har siden 1995 foretaget efterforskning, retsforfølgning og pådømmelse vedrørende overtrædelser af ret og sædvaner i forbindelse med krig, folkedrab og forbrydelser mod menneskeheden.(2) I Rom-statutten for Den Internationale Straffedomstol af 17. juli 1998 bekræftes det, at de alvorligste forbrydelser, der vedkommer det internationale samfund som helhed, navnlig folkedrab, forbrydelser mod menneskeheden og krigsforbrydelser, ikke må passere ustraffet, og at den effektive retsforfølgning heraf må sikres gennem foranstaltninger på nationalt plan og gennem en styrkelse af det internationale samarbejde.(3) I Rom-statutten erindres der om, at det er enhver stats pligt at udøve sin strafferetlige jurisdiktion over for de ansvarlige for internationale forbrydelser.(4) I Rom-statutten understreges det, at Den Internationale Straffedomstol oprettet i henhold til Rom-statutten skal være komplementær i forhold til national strafferetlig jurisdiktion.(5) Alle Den Europæiske Unions medlemsstater har undertegnet eller ratificeret Rom-statutten.(6) Efterforskning, retsforfølgning og udveksling af oplysninger vedrørende folkedrab, forbrydelser mod menneskeheden og krigsforbrydelser er fortsat de nationale myndigheders ansvar, medmindre folkeretten bestemmer andet.(7) Medlemsstaterne konfronteres med personer, der har været involveret i disse forbrydelser, og som søger tilflugt inden for Den Europæiske Unions grænser.(8) Effektiv efterforskning og retsforfølgning af disse forbrydelser på nationalt plan er i høj grad afhængigt af et nærmere samarbejde mellem de forskellige myndigheder, der er involveret i bekæmpelsen heraf.(9) Det er nødvendigt, at de involverede myndigheder i de stater, som deltager i Rom-statutten, herunder Den Europæiske Unions medlemsstater, arbejder tæt sammen i denne forbindelse.(10) Et nært samarbejde fremmes, hvis medlemsstaterne åbner mulighed for direkte kommunikation mellem centrale, specialiserede kontaktpunkter.(11) Gennem et nært samarbejde mellem disse kontaktpunkter kan der skabes et mere fuldstændigt overblik over personer, der er impliceret i sådanne forbrydelser, herunder også spørgsmålet om, i hvilke medlemsstater de skal være genstand for efterforskning.(12) Medlemsstaterne gav i Rådets fælles holdning 2001/443/FUSP af 11. juni 2001 om Den Internationale Straffedomstol(3) udtryk for, at forbrydelser, der hører under Den Internationale Straffedomstols kompetence, berører alle medlemsstater, som er besluttet på at samarbejde om at bekæmpe sådanne forbrydelser og om at hindre, at gerningsmændene forbliver ustraffede.(13) Denne afgørelse berører ikke konventioner, aftaler eller ordninger vedrørende gensidig retshjælp i straffesager mellem retslige myndigheder -TRUFFET FØLGENDE AFGØRELSE:Artikel 1Udpegning af og underretning om kontaktpunkter1. Hver medlemsstat udpeger et kontaktpunkt til udveksling af oplysninger om efterforskning af folkedrab, forbrydelser mod menneskeheden og krigsforbrydelser som dem, der er omhandlet i artikel 6, 7 og 8 i Rom-statutten for Den Internationale Straffedomstol af 17. juli 1998.2. Hver medlemsstat underretter skriftligt Generalsekretariatet for Rådet om det kontaktpunkt, den har udpeget i henhold til denne afgørelse. Generalsekretariatet drager omsorg for, at meddelelsen videresendes til medlemsstaterne og underretter medlemsstaterne om enhver ændring i disse meddelelser.Artikel 2Indsamling og udveksling af oplysninger1. Hvert kontaktpunkt har til opgave efter anmodning i overensstemmelse med de relevante aftaler mellem medlemsstaterne og gældende national ret at stille alle tilgængelige oplysninger til rådighed, der kan have betydning for efterforskningen af folkedrab, forbrydelser mod menneskeheden og krigsforbrydelser, jf. artikel 1, stk. 1, eller lette samarbejdet med de kompetente nationale myndigheder.2. Kontaktpunkter kan udveksle oplysninger inden for de grænser, deres nationale lovgivning har fastsat herfor, og uden at der foreligger en anmodning herom.Artikel 3Underretning til Europa-ParlamentetRådet underretter i forbindelse med Europa-Parlamentets årlige drøftelse i henhold til traktatens artikel 39 dette om, hvorledes det europæiske net af kontaktpunkter fungerer og om nettets effektivitet.Artikel 4GennemførelseMedlemsstaterne skal sørge for, at de er i stand til at samarbejde fuldt ud i overensstemmelse med bestemmelserne i denne afgørelse senest et år efter, at den får virkning.Artikel 5IkrafttrædenDenne afgørelse har virkning fra datoen for vedtagelsen.Udfærdiget i Luxembourg, den 13. juni 2002.På Rådets vegneM. Rajoy BreyFormand(1) EFT C 295 af 20.10.2001, s. 7.(2) Udtalelse afgivet den 9. april 2002 (endnu ikke offentliggjort i EFT).(3) EFT L 155 af 12.6.2001, s. 19.

Summary:
Europæisk netværk vedrørende folkedrab
Europæisk netværk vedrørende folkedrab
RESUMÉ AF:
Afgørelse 2002/494/RIA — net af kontaktpunkter vedrørende folkedrab, forbrydelser mod menneskeheden og krigsforbrydelser
RESUMÉ
HVAD ER MÅLET MED AFGØRELSEN?
              
Den opretter et net af nationale kontaktpunkter (ét i hvert EU-land) for at forbedre samarbejdet om bekæmpelse af folkedrab (*), forbrydelser mod menneskeheden (*) og krigsforbrydelser (*).
HOVEDPUNKTER
Der er oprettet nationale kontaktpunkter til udveksling af oplysninger om efterforskninger af sådanne forbrydelser i hvert EU-land. Detaljerne om hvert kontaktpunkt skal sendes til Generalsekretariatet for Rådet, der efterfølgende sender oplysningerne til de nationale kontaktpunkter i andre EU-lande.
Efter anmodning fra andre nationale kontaktpunkter stiller de nationale kontaktpunkter oplysninger, der er relevante for efterforskninger af folkedrab, forbrydelser mod menneskeheden og krigsforbrydelser, til rådighed.
EU-Rådet orienterer årligt Europa-Parlamentet om aktiviteterne i nettet af kontaktpunkter.
Netværket mødes to gange om året til møder, der indkaldes af formandskabet for Rådet for Den Europæiske Union for at koordinere de løbende bestræbelser på at efterforske og retsforfølge personer, der er mistænkt for at have begået eller deltaget i folkedrab, forbrydelser mod menneskeheden og krigsforbrydelser.
HVORNÅR GÆLDER AFGØRELSEN FRA?
              
Den trådte i kraft den 13. juni 2002.
BAGGRUND
              
Alle EU-landene ratificerede Rom-statutten af 17. juli 1998, der opretter Den Internationale Straffedomstol (ICC) for at behandle sager, der involverer folkedrab, forbrydelser mod menneskeheden og krigsforbrydelser.
Efterforskningen og retsforfølgelsen af folkedrab, forbrydelser mod menneskeheden og krigsforbrydelser er dog primært de nationale myndigheders ansvar. Derfor er der behov for et tættere samarbejde mellem nationale myndigheder for at sikre, at disse forbrydelser bliver bekæmpet.
Netværk vedrørende folkedrab.
VIGTIGE BEGREBER
(*) Folkedrab: handlinger, der begås med det formål, helt eller delvist, at udrydde en national, etnisk, racemæssig eller religiøs gruppe.
(*) Forbrydelser mod menneskeheden: handlinger, der begås som en del af et udbredt og systematisk angreb rettet mod civile befolkninger.
(*) Krigsforbrydelser: begåede handlinger, der er i strid med den humanitære folkeret (f.eks. Genève-konventionen). Det kan for eksempel være mishandling af krigsfanger, drab på gidsler eller forsætlig ødelæggelse af byer eller landsbyer.
DOKUMENT
            
Rådets afgørelse 2002/494/RIA af 13. juni 2002 om oprettelse af et europæisk net af kontaktpunkter vedrørende personer, som er ansvarlige for folkedrab, forbrydelser mod menneskeheden og krigsforbrydelser (EFT L 167 af 26.6.2002, s. 1-2).
TILHØRENDE DOKUMENTER
            
Rådets afgørelse 2003/335/RIA af 8. maj 2003 om efterforskning og strafforfølgning af folkedrab, forbrydelser mod menneskeheden og krigsforbrydelser (EUT L 118 af 14.5.2003, s. 12-14).
seneste ajourføring 26.11.2015